Paġna Dawn it-testi huma disponibbli fuq: Lingwa tal-kawża: il-Franċiż Billi adotta l-Artikoli 23 u 24 tal-liġi-programm, tas-27 ta' Diċembru 2012, ir-Renju tal-Belġju naqas milli jwettaq l-obbligi tiegħu skont l-Artikolu 11(1), l-Artikolu 12(1) kif ukoll l-Artikolu 76(6) tar-Regolament (KE) Nru 883/2004 tal-Parlament Ewropew u tal-Kunsill, tad-29 ta' April 2004, dwar il-kordinazzjoni ta' sistemi ta' sigurtà soċjali, kif emendat bir-Regolament tal-Parlament Ewropew u tal-Kunsill (UE) Nru 465/2012, tat-22 ta' Mejju 2012, kif ukoll skont l-Artikolu 5 tar-Regolament (KE) Nru 987/2009 tal-Parlament Ewropew u tal-Kunsill, tas-16 ta' Settembru 2009, li jistabbilixxi l-proċedura għall-implimentazzjoni tar-Regolament (KE) Nru 883/2004. Il-kumplament tar-rikors huwa miċħud. Ir-Renju tal-Belġju huwa kkundannat għall-ispejjeż. Lingwa tal-kawża: il-Litwan L-Artikolu 16(6), u l-Artikolu 17 tar-Regolament (UE) Nru 1380/2013 tal-Parlament Ewropew u tal-Kunsill tal-11 ta' Diċembru 2013 dwar il-Politika Komuni tas-Sajd, li jemenda r-Regolamenti tal-Kunsill (KE) Nru 1954/2003 u (KE) Nru 1224/2009 u li jħassar ir-Regolamenti tal-Kunsill (KE) Nru 2371/2002 u (KE) Nru 639/2004 u d-Deċiżjoni tal-Kunsill 2004/585/KE, kif ukoll l-Artikoli 16 u 20 tal-Karta tad-Drittijiet Fundamentali tal-Unjoni Ewropea għandhom jiġu interpretati fis-sens li ma jipprekludux li leġiżlazzjoni ta' Stat Membru, bħal dik inkwistjoni fil-kawża prinċipali, li permezz tagħha dan jadotta metodu ta' allokazzjoni tal-opportunitajiet ta' sajd li, filwaqt li jkun ibbażat fuq kriterju ta' allokazzjoni trasparenti u oġġettiv, jista' jikkawża trattament mhux ugwali bejn l-operaturi li għandhom bastimenti tas-sajd li jtajjru l-bandiera tiegħu, sakemm l-imsemmi metodu jfittex li jilħaq wieħed jew iktar mill-interessi ġenerali rrikonoxxuti mill-Unjoni Ewropea u josserva l-prinċipju ta' proporzjonalità. Lingwa tal-kawża: il-Ġermaniż Id-dispożizzjonijiet tal-Ftehim dwar il-Ħolqien ta' Assoċjazzjoni bejn il-Komunità Ekonomika Ewropea u t-Turkija, iffirmat fit-12 ta' Settembru 1963 f'Ankara mir-Repubblika tat-Turkija, minn naħa, kif ukoll mill-Istati Membri tal-KEE u l-Komunità, min-naħa l-oħra, konkluż, approvat u kkonfermat f'isem din tal-aħħar permezz tad-Deċiżjoni tal-Kunsill 64/732/KEE, tat-23 ta' Diċembru 1963, tal-Protokoll Addizzjonali, iffirmat fit-23 ta' Novembru 1970 fi Brussell, konkluż, approvat u kkonfermat f'isem il-Komunità permezz tar-Regolament tal-Kunsill (KEE) Nru 2760/72, tad-19 ta' Diċembru 1972, u tad-Deċiżjoni Nru 1/95 tal-Kunsill ta' Assoċjazzjoni KE-Turkija, tat-22 ta' Diċembru 1995 dwar l-implimentazzjoni tal-fażi finali tal-Unjoni Doganali, għandhom jiġu interpretati fis-sens li ma jipprekludux leġiżlazzjoni ta' Stat Membru, bħal dik inkwistjoni fil-kawża prinċipali, li abbażi tagħha l-impriżi ta' trasport bit-triq ta' merkanzija li jkollhom is-sede tagħhom fit-Turkija jistgħu jwettqu dan it-trasport b'destinazzjoni lejn dan l-Istat Membru jew b'passaġġ minn ġot-territorju tiegħu biss jekk huma jkollhom dokumenti maħruġa fil-limiti ta' kwota ffissata għal dan it-tip ta' trasport skont il-ftehim bilaterali konkluż bejn dan l-Istat Membru u r-Repubblika tat-Turkija jew jekk ikun inħarġilhom permess abbażi ta' interess pubbliku maġġuri, sakemm tali leġiżlazzjoni ma tinvolvix restrizzjoni ġdida għal-libertà li jiġu pprovduti servizzi, fis-sens tal-Artikolu 41(1) ta' dan il-protokoll addizzjonali, fatt li għandu jiġi vverifikat mill-qorti tar-rinviju. Lingwa tal-kawża: it-Taljan L-Artikolu 34(8) tad-Direttiva 2004/17/KE tal-Parlament Ewropew u tal-Kunsill, tal-31 ta' Marzu 2004, li tikkoordina l-proċeduri ta' akkwisti [għoti ta' kuntratti] ta' entitajiet li joperaw fis-setturi tas-servizzi tal-ilma, l-enerġija, it-trasport u postali, għandu jiġi interpretat fis-sens li, fejn l-ispeċifikazzjonijiet tekniċi li jinsabu fid-dokumenti tal-kuntratt jirreferu għal trade mark, għal oriġini jew għal produzzjoni speċifika, l-entità kontraenti għandha teħtieġ li l-offerent juri diġà fl-offerta tiegħu, il-prova tal-ekwivalenza tal-prodotti proposti meta mqabbla ma' dawk iddefiniti f'dawk l-ispeċifikazzjonijiet tekniċi. Lingwa tal-kawża: il-Finlandiż L-Artikolu 220(6) tal-Konvenzjoni tan-Nazzjonijiet Uniti dwar il-Liġi tal-Baħar, iffirmata f'Montego Bay fl-10 ta' Diċembru 1982, u l-Artikolu 7(2) tad-Direttiva 2005/35/KE tal-Parlament Ewropew u tal-Kunsill tas-7 ta' Settembru 2005 dwar tniġġis ikkawżat minn vapuri u dwar l-introduzzjoni ta' penali, inklużi pieni kriminali, għal reati ta' tniġġis, kif emendata bid-Direttiva 2009/123/KE tal-Parlament Ewropew u tal-Kunsill tal-21 ta' Ottubru 2009, għandhom jiġu interpretati fis-sens li l-kelmiet "evidenza ċara u oġġettiva", fis-sens ta' dawn id-dispożizzjonijiet, ma jirreferux biss għat-twettiq ta' ksur iżda wkoll għall-prova tal-konsegwenzi ta' dan il-ksur. Il-kelmiet "kosta jew [...] interessi relatati", li jinsabu fl-Artikolu 220(6) tal-Konvenzjoni tan-Nazzjonijiet Uniti dwar il-Liġi tal-Baħar u fl-Artikolu 7(2) tad-Direttiva 2005/35, kif emendata bid-Direttiva 2009/123, għandhom jiġu interpretati fis-sens li, fil-prinċipju, għandhom l-istess tifsira bħall-kelmiet "kosta jew [...] interessi relatati", imsemmija fl-Artikolu I(1) u fl-Artikolu II(4) tal-Konvenzjoni Internazzjonali dwar l-Intervent fil-Baħar Miftuħ f'Każi ta' Aċċidenti ta' Tniġġis miż-Żejt, konkluża fi Brussell fid-29 ta' Novembru 1969, filwaqt li jinftiehem li dan l-Artikolu 220(6) japplika wkoll għar-riżorsi mhux ħajjin tal-baħar territorjali tal-Istat kostali u għar-riżorsi kollha taż-żona ekonomika esklużiva tiegħu. L-Artikolu 220(6) tal-Konvenzjoni tan-Nazzjonijiet Uniti dwar il-Liġi tal-Baħar u l-Artikolu 7(2) tad-Direttiva 2005/35, kif emendata bid-Direttiva 2009/123, għandhom jiġu interpretati fis-sens li r-riżorsi tal-baħar territorjali jew taż-żona ekonomika esklużiva ta' Stat kostali, fis-sens ta' dawn id-dispożizzjonijiet, jirreferu għall-ispeċi maqbuda iżda wkoll għall-ispeċi ħajjin assoċjati mal-ispeċi maqbuda jew li huma dipendenti fuqhom, bħall-ispeċi ta' annimali u ta' pjanti li l-ispeċi maqbuda jieklu minnhom. Ma huwiex neċessarju, fil-prinċipju, li jittieħed inkunsiderazzjoni l-kunċett ta' "tniġġiż sinifikanti" imsemmi fl-Artikolu 220(5) tal-Konvenzjoni tan-Nazzjonijiet Uniti dwar il-Liġi tal-Baħar, waqt l-applikazzjoni tal-Artikolu 220(6) ta' din il-konvenzjoni u tal-Artikolu 7(2) tad-Direttiva 2005/35, kif emendata bid-Direttiva 2009/123 u, b'mod partikolari, matul l-evalwazzjoni tal-konsegwenzi ta' ksur, kif iddefiniti f'dawn id-dispożizzjonijiet. Sabiex jiġu evalwati l-konsegwenzi ta' ksur, kif iddefiniti fl-Artikolu 220(6) tal-Konvenzjoni tan-Nazzjonijiet Uniti dwar il-Liġi tal-Baħar u fl-Artikolu 7(2) tad-Direttiva 2005/35, kif emendata bid-Direttiva 2009/123, għandhom jittieħdu inkunsiderazzjoni l-indizji kollha li jippermettu li jiġi stabbilit li ġiet ikkawżata ħsara jew li hemm riskju li tiġi kkawżata ħsara lill-beni u lill-interessi relatati tal-Istat kostali, kif ukoll jiġi evalwat kemm hija kbira l-ħsara kkawżata jew li hemm riskju li tiġi kkawżata lil dawn il-beni jew lil dawn l-interessi, billi jittieħdu inkunsiderazzjoni b'mod partikolari: in-natura kumulattiva tal-ħsara lil diversi jew saħansitra lil dawn il-beni u lil dawn l-interessi relatati kollha kif ukoll differenzi fil-vulnerabbiltà tal-Istat kostali għal dak li jirrigwarda l-ħsara lid-diversi beni u interessi relatati; konsegwenzi negattivi prevedibbli tat-tixrid fuq l-imsemmija beni u interessi relatati, abbażi mhux biss tad-data xjentifika disponibbli, iżda wkoll tan-natura tas-sustanza jew tas-sustanzi dannużi fit-tixrid inkwistjoni kif ukoll l-ammont, id-direzzjoni, il-veloċità u l-perijodu ta' żmien li matulu l-imsemmi tixrid ikompli jinfirex. Il-karatteristiċi ġeografiċi u ekoloġiċi partikolari u l-vulnerabbiltà taż-żona tal-Baħar Baltiku għandhom impatt fuq il-kundizzjonijiet għall-applikazzjoni tal-Artikolu 220(6) tal-Konvenzjoni tan-Nazzjonijiet Uniti dwar il-Liġi tal-Baħar u tal-Artikolu 7(2) tad-Direttiva 2005/35, kif emendata bid-Direttiva 2009/123, għal dak li jirrigwarda d-definizzjoni u l-klassifikazzjoni tal-ksur kif ukoll, b'mod madankollu mhux awtomatiku, fuq l-evalwazzjoni ta' kemm hija kbira l-ħsara li dan il-ksur ikkawża lill-beni u lill-interessi relatati tal-Istat kostali. L-Artikolu 1(2) tad-Direttiva 2005/35, kif emendata bid-Direttiva 2009/123, għandu jiġi interpretat fis-sens li ma jippermettix li l-Istati Membri jimponu miżuri iktar stretti, konformi mad-dritt internazzjonali, minn dawk imsemmija fl-Artikolu 7(2) ta' din id-direttiva, meta din id-direttiva tkun applikabbli, filwaqt li l-Istati kostali huma awtorizzati jieħdu miżuri oħra ta' portata ekwivalenti għal dawk previsti fl-imsemmi Artikolu 220(6). Lingwa tal-kawża: il-Finlandiż L-Artikolu 3(2) tad-Direttiva 95/46/KE tal-Parlament Ewropew u tal-Kunsill tal-24 ta' Ottubru 1995 dwar il-protezzjoni ta' individwi fir-rigward ta' l-ipproċessar ta' data personali u dwar il-moviment liberu ta' dik id-data, moqri fid-dawl tal-Artikolu 10(1) tal-Karta tad-Drittijiet Fundamentali tal-Unjoni Ewropea, għandu jiġi interpretat fis-sens li l-ġbir ta' data personali mwettaq minn membri ta' komunità reliġjuża fil-kuntest ta' attività ta' ppridkar bieb bieb u l-ipproċessar ulterjuri ta' din id-data la jikkostitwixxu pproċessar ta' data personali implimentat għall-eżerċizzju ta' attivitajiet koperti mill-ewwel inċiż tal-Artikolu 3(2) ta' din id-direttiva u lanqas ma jikkostitwixxu pproċessar ta' data personali mwettaq minn persuni fiżiċi għall-eżeriċzzju ta' attivitajiet esklużivament personali jew domestiċi, fis-sens tat-tieni inċiż tal-Artikolu 3(2) tal-imsemmija direttiva. L-Artikolu 2(ċ) tad-Direttiva 95/46 għandu jiġi interpretat fis-sens li l-kunċett ta' "sistema ta' ħażna", previst f'din id-dispożizzjoni, ikopri sett ta' data personali miġbura fil-kuntest ta' attività ta' ppridkar bieb bieb, li tinkludi ismijiet u indirizzi kif ukoll informazzjoni oħra dwar il-persuni kkuntattjati, f'sitwazzjoni fejn din id-data tkun strutturata skont kriterji partikolari li jippermettu, fil-prattika, li din id-data tinstab faċilment għall-finijiet ta' użu ulterjuri. Sabiex tali sett jaqa' taħt dan il-kunċett, ma huwiex meħtieġ li jinkludi skedi, listi speċifiċi jew sistemi oħra ta' riċerka. L-Artikolu 2(d) tad-Direttiva 95/46, moqri fid-dawl tal-Artikolu 10(1) tal-Karta tad-Drittijiet Fundamentali, għandu jiġi interpretat fis-sens li jippermetti li komunità reliġjuża titqies li hija l-kontrollur responsabbli, flimkien mal-membri predikaturi tagħha, għall-ipproċessar ta' data personali mwettaq minn dawn tal-aħħar fil-kuntest ta' attività ta' ppridkar bieb bieb organizzata, ikkoordinata u inkoraġġuta minn din il-komunità, mingħajr ma huwa meħtieġ li l-imsemmija komunità jkollha aċċess għal din id-data jew li jiġi stabbilit li tat lill-membri tagħha linji gwida bil-miktub jew istruzzjonijiet fir-rigward ta' dan l-ipproċessar. Lingwa tal-kawża: l-Ispanjol L-Artikolu 1(1) tad-Direttiva tal-Kunsill 2001/23/KE, tat-12 ta' Marzu 2001, dwar l-approssimazzjoni tal-liġijiet tal-Istati Membri relatati mas-salvagwardja tad-drittijiet tal-impjegati fil-każ ta' trasferiment ta' impriżi, negozji jew partijiet ta' impriżi jew negozji, għandu jiġi interpretat fis-sens li din id-direttiva tapplika għal sitwazzjoni li fiha persuna li tat ordni kienet xoljiet il-kuntratt għall-provvista ta' servizzi ta' sorveljanza ta' installazzjonijiet konkluż ma' impriża u li, għall-finijiet tal-eżekuzzjoni ta' dan il-benefiċċju, ikkonkludiet kuntratt ġdid ma' impriża oħra, li tieħu lura, skont ftehim kollettiv, parti essenzjali, f'termini ta' numru u ta' kompetenza, tal-persunal li l-ewwel impriża kienet assenjat għall-eżekuzzjoni tal-imsemmija provvista, sakemm l-operazzjoni hija akkumpanjata minn trasferiment ta' entità ekonomika bejn iż-żewġ impriżi kkonċernati. Il-Qorti tal-Ġustizzja ma għandhiex ġurisdizzjoni sabiex tirrispondi għat-tieni domanda magħmula mit-Tribunal Superior de Justicia de Galicia (il-Qorti Superjuri tal-Ġustizzja ta' Galicia, Spanja), permezz tad-deċiżjoni tat-30 ta' Diċembru 2016. Lingwa tal-kawża: il-Finlandiż It-tieni inċiż tal-punt 1(b) tal-Artikolu 5 tar-Regolament tal-Kunsill (KE) Nru 44/2001 tat-22 ta' Diċembru 2000 dwar ġurisdizzjoni u rikonoxximent u eżekuzzjoni ta' sentenzi f'materji ċivili u kummerċjali, għandu jiġi interpretat fis-sens li, fil-kuntest ta' kuntratt dwar it-trasport ta' merkanzija bejn Stati Membri f'diversi stadji, b'waqfiet, u permezz ta' diversi modi ta' trasport, bħal dak inkwistjoni fil-kawża prinċipali, kemm il-post ta' spedizzjoni kif ukoll il-post ta' kunsinna tal-merkanzija jikkostitwixxu postijiet ta' provvista tas-servizz ta' trasport, fis-sens ta' din id-dispożizzjoni. Lingwa tal-kawża: l-Ingliż L-Artikolu 21(1) TFUE għandu jiġi interpretat fis-sens li jobbliga lill-Istat Membru li ċittadin tal-Unjoni għandu n-nazzjonalità tiegħu li jiffaċilita l-għoti ta' permess ta' residenza lis-sieħeb mhux irreġistrat, ċittadin ta' Stat terz u li miegħu dan iċ-ċittadin tal-Unjoni għandu relazzjoni stabbli, debitament iċċertifikata, meta l-imsemmi ċittadin tal-Unjoni, wara li jkun eżerċita d-dritt tiegħu għal moviment sabiex jaħdem fi Stat Membru ieħor, konformement mal-kundizzjonijiet previsti mid-Direttiva 2004/38/KE tal-Parlament Ewropew u tal-Kunsill, tad-29 ta' April 2004, dwar id-drittijiet taċ-ċittadini tal-Unjoni u tal-membri tal-familja tagħhom biex jiċċaqilqu u jgħixu liberament fit-territorju tal-Istati Membri u li temenda r-Regolament (KEE) Nru 1612/68 u li tħassar id-Direttivi 64/221/KEE, 68/360/KEE, 72/194/KEE, 73/148/KEE, 75/34/KEE, 75/35/KEE, 90/364/KEE, 90/365/KEE u 93/96/KEE, jirritorna mas-sieħeb tiegħu sabiex jirrisjedi fl-Istat Membru li tiegħu huwa għandu n-nazzjonalità. L-Artikolu 21(1) TFUE għandu jiġi interpretat fis-sens li deċiżjoni li tiċħad l-għoti ta' permess ta' residenza lis-sieħeb mhux irreġistrat, ċittadin ta' Stat terz, ta' ċittadin tal-Unjoni, li, wara li jkun eżerċita d-dritt tiegħu għal moviment sabiex jaħdem fi Stat Membru ieħor, konformement mal-kundizzjonijiet previsti mid-Direttiva 2004/38, jirritorna mas-sieħeb tiegħu sabiex jirrisjedi fl-Istat Membru li tiegħu huwa għandu n-nazzjonalità, għandha tkun ibbażata fuq eżami estensiv tas-sitwazzjoni personali tal-applikant u għandha tkun immotivata. L-Artikolu 3(2) tad-Direttiva 2004/38 għandu jiġi interpretat fis-sens li ċ-ċittadini ta' Stati terzi previsti minn din id-dispożizzjoni għandu jkollhom rimedju sabiex jikkontestaw deċiżjoni li tiċħad l-għoti ta' permess ta' residenza adottata fil-konfront tagħhom, li wara li dan jiġi eżerċitat il-qorti nazzjonali għandha tkun tista' tivverifika jekk id-deċiżjoni ta' ċaħda hijiex ibbażata fuq bażi fattwali soda biżżejjed u jekk ġewx osservati l-garanziji proċedurali. Fost dawn il-garanziji huwa inkluż l-obbligu tal-awtoritajiet nazzjonali kompetenti, li jwettqu eżami estensiv tas-sitwazzjoni personali tal-applikant u li jimmotivaw kull ċaħda ta' dħul jew ta' residenza. Lingwa tal-kawża: il-Latvjan Il-punt 1 tal-Artikolu 311(1) tad-Direttiva tal-Kunsill 2006/112/KE tat-28 ta' Novembru 2006 dwar is-sistema komuni ta' taxxa fuq il-valur miżjud, għandu jiġi interpretat fis-sens li l-kunċett ta' "oġġetti użati" ma jinkludix oġġetti użati li jkun fihom metalli prezzjużi jew ħaġar prezzjuż jekk dawn l-oġġetti ma għadhomx kapaċi jissodisfaw il-funzjonalità inizjali u żammew biss il-funzjonalitajiet inerenti għal dawn il-metalli u għal dan il-ħaġar, li hija l-qorti nazzjonali li għandha tivverifika fid-dawl taċ-ċirkustanzi oġġettivi kollha rilevanti ta' kull każ partikolari. Lingwa tal-kawża: it-Taljan It-tieni subparagrafu tal-Artikolu 12(1) tad-Direttiva 1999/5/KE tal-Parlament Ewropew u tal-Kunsill tad-9 ta' Marzu 1999 dwar it-tagħmir tar-radju u tagħmir terminali ta' telekomunikazzjonijiet u r-rikonoxximent reċiproku tal-konformità tagħhom, kif emendata bir-Regolament (KE) Nru 596/2009 tal-Parlament Ewropew u tal-Kunsill tat-18 ta' Ġunju 2009, għandu jiġi interpretat fis-sens li manifattur ta' tagħmir tar-radju, meta japplika l-proċedura prevista fit-tieni paragrafu tal-Anness III tal-imsemmija direttiva u juża standards armonizzati sabiex jiddefinixxi s-sensiliet ta' testijiet imsemmija f'dan is-subparagrafu, ma huwiex obbligat li jirrikorri għal organu nnotifikat kif imsemmi fl-Artikolu 11(1) tal-istess direttiva u, għaldaqstant, ma huwiex obbligat li jżid mal-marka "CE" n-numru ta' identifikazzjoni ta' dan l-organu. It-tieni subparagrafu tal-Artikolu 12(1) tad-Direttiva 1999/5, kif emendat bir-Regolament Nru 596/2009, għandu jiġi interpretat fis-sens li l-manifattur ta' tagħmir tar-radju, li jkun applika l-proċedura msemmija fl-Anness III tal-imsemmija direttiva billi jirrikorri għal standards armonizzati li jiddefinixxu s-sensiliet ta' testijiet essenzjali tar-radju li għandhom jitwettqu, ma huwiex marbut li jżid, mal-marka "CE", in-numru ta' identifikazzjoni ta' organu nnotifikat li jkun ikkonsulta volontarjament mingħajr ma kien obbligat sabiex jikkonferma l-lista tas-sensiliet ta' testijiet essenzjali tar-radju li jinsabu fl-imsemmija standards armonizzati. Lingwa tal-kawża: l-Olandiż In-Nomenklatura Magħquda li tinsab fl-Anness I tar-Regolament tal-Kunsill (KEE) Nru 2658/87 tat-23 ta' Lulju 1987 dwar in-nomenklatura tat-tariffa u l-istatistika u dwar it-Tariffa Doganali Komuni ta' Dwana, kif emendat bir-Regolament ta' Implimentazzjoni tal-Kummissjoni (UE) Nru 1001/2013 tal-4 ta' Ottubru 2013, għandha tiġi interpretata fis-sens li l-aċċessorji ta' tubi u pajpijiet minn forma, magħmula mill-ħadid fondut tal-grafit sferojdali, għandhom jiġu kklassifikati fis-subintestatura 7307 19 90 tagħha. Lingwa tal-kawża: l-Ingliż B'digriet tal-11 ta' Lulju 2018, il-Qorti tal-Ġustizzja (L-Għaxar Awla) ddikjarat l-appell inammissibbli. Lingwa tal-kawża: l-Ingliż L-appellanti titlob li l-Qorti tal-Ġustizzja jogħġobha: Fil-każ li l-Qorti tal-Ġustizzja tilqa' l-ewwel aggravju, ir-rikorrenti titlob ukoll li l-Qorti tal-Ġustizzja jogħġobha tannulla d-deċiżjoni tal-Bord tal-Appell u tikkonferma d-deċiżjoni tad-Diviżjoni tal-Kanċellazzjoni. Fil-każ li l-Qorti tal-Ġustizzja tilqa' t-tielet aggravju, ir-rikorrenti titlob li s-sentenza appellata tiġi annullata fir-rigward tal-applikazzjoni tal-Aritkolu 7 u li l-Qorti Ġenerali tiġi ordnata teżamina mill-ġdid il-provi billi tapplika b'mod xieraq il-formulazzjoni tal-Aritkolu 7 kif ukoll il-kriterju ta' probabbilitajiet. Fil-każ li l-Qorti tal-Ġustizzja tilqa' r-raba' aggravu, ir-rikorrenti titlob li s-sentenza appellata tiġi annulata u l-kawża tiġi rrinvijata quddiem Awla oħra tal-Qorti Ġenerali għall-finijiet ta' eżami mill-ġdid. Ir-rikorrenti titlob, barra minn hekk, li l-Qorti tal-Ġustizzja tiddeċiedi favoriha dwar l-ispejjeż, skont l-Artikoli 137 u 184 tar-Regoli tal-Proċedura tal-Qorti tal-Ġustizzja. Il-Qorti Ġenerali wettqet żball fl-interpretazzjoni u fl-applikazzjoni tal-Aritkolu 63 peress li ma annullatx id-deċiżjoni tal-Bord tal-Appell sa fejn hija aċċettat li jiġu ammessi provi ġodda. Il-Qorti Ġenerali kisret l-Aritkolu 61 billi fir-realtà ddeċidiet dwar kwistjonijiet ta' fatt li dwarhom il-Bord tal-Appell ma kienx iddeċieda fid-deċiżjoni tiegħu u li ma kinux jagħmlu parti mis-suġġett tar-appell. Għaldaqstant, il-Qorti Ġenerali eċċediet is-setgħa tagħha ta' annullament jew ta' tibdil tad-deċiżjonijiet tal-Bord tal-Appell. Il-Qorti Ġenerali kisret l-Artikolu 7 billi applikat livell ta' prova żbaljat. Billi għamlet dan il-Qorti Ġenerali ssuġġeriet ukoll li dan il-kriterju jeżiġi provi speċifiċi, minflok ma applikat ir-rekwiżiti legali għall-provi prodotti fil-kuntest tal-proċedura. Fl-aħħar nett, il-Qorti Ġenerali ċaħdet, b'mod żbaljat, l-argument tar-rikorrenti li fattur kwantitattiv jista' jittieħed inkunsiderazzjoni waqt l-applikazzjoni tal-Aritkolu 7. Is-Seba' Awla tal-Qorti Ġenerali kienet komposta b'mod irregolari. L-Imħallef Kornezov inħatar fl-2016 fil-Qorti Ġenerali wara li kien fit-Tribunal għas-Servizz Pubbliku. Madankollu, minn dak iż-żmien ġie stabbilit li l-ħatra tal-Imħallef Kornezov fit-Tribunal għas-Servizz Pubbliku kienet ivvizzjata minn difett proċedurali. Kieku l-Imħallef Kornezov ma kienx qed jaqdi l-kariga tiegħu fit-Tribunal għas-Servizz Pubbliku fl-2016, il-ħatra tiegħu fil-Qorti Ġenerali ma kinitx tkun possibbli qabel l-2019. Għaldaqstant, jidher li l-ħatra tiegħu fil-Qorti Ġenerali hija vvizzjata b'difett proċedurali. Konsegwentement, is-sentenza appellata għandha tiġi annullata u l-kawża għandha tiġi rrinvijata quddiem awla oħra tal-Qorti Ġenerali. Lingwa tal-kawża: l-Olandiż Lingwa tal-kawża: il-Portugiż Fil-każ li r-risposta għall-ewwel domanda tkun fis-sens li din il-projbizzjoni tat-tnaqqis tal-interessi għall-finijiet ta' taxxa hija kompatibbli mad-direttiva, ir-risposta tkun l-istess fil-każ li r-rettifika inkwistjoni ma saritx abbażi tad-dispożizzjoni kontra l-abbużi tad-direttiva (Artikolu 15) jew tal-liġi nazzjonali li tittrasponiha (Artikolu 73(10) tal-Kodiċi dwar it-Taxxa fuq id-Dħul ta' Persuni Ġuridiċi), iżda ta' dispożizzjoni oħra tal-liġi nazzjonali (Artikolu 23 tal-Kodiċi dwar it-Taxxa fuq id-Dħul ta' Persuni Ġuridiċi)? Lingwa tal-kawża: l-Ungeriż ir-rikorrenti li tallega li ġarrbet dannu għandha is-sede tagħha jew iċ-ċentru tal-attività ekonomika tagħha jew l-interessi patrimonjali tagħha f'dan l-Istat Membru; ir-rikorrenti tibbaża t-talba tagħha kontra konvenut wieħed (produttur ta' trakkijiet), li għandu is-sede tiegħu fi Stat Membru ieħor tal-Unjoni, fuq deċiżjoni tal-Kummissjoni li tikkonstata, skont l-Artikolu 101(1) tat-Trattat dwar il-Funzjonament tal-Unjoni Ewropea (li qabel kien l-Artikolu 81(1) tat-Trattat tal-KE), ksur li kien jikkonsisti fil-konklużjoni ta' arranġamenti kollużivi fuq l-iffissar tal-prezzijiet u ż-żieda fil-prezzijiet grossi tat-trakkijiet fiż-Żona Ekonomika Ewropea, liema deċiżjoni kienet indirizzata lil numru ta' destinatarji minbarra l-konvenuta; ir-rikorrenti kisbet esklużivament trakkijiet prodotti minn impriżi oħra involuti fl-akkordju; ma hemm l-ebda informazzjoni li tindika li laqgħa waħda jew iktar li kienu kkunsidrati bħala li jikkostitwixxu restrizzjonijiet fuq il-kompetizzjoni seħħew fl-Istat tal-qorti adita; ir-rikorrenti xtrat regolarment – fil-fehma tagħha bi prezz distort – trakkijiet fl-Istat tal-qorti adita billi kkonkludiet kuntratti ta' leasing li jimplikaw trasferiment definittiv ta' proprjetà ma' kumpanniji li joperaw fl-istess Stat, iżda, skont kliemha, hija kienet madankollu nnegozjat direttament man-negozjanti tal-karozzi u l-lokatur kienet żiedet il-prezz miftiehem mir-rikorrenti bil-marġni tal-profitt tagħha u bl-ispejjeż tal-leasing, bir-rikorrenti ssir proprjetarja tat-trakkijiet fi tmiem il-kuntratt ta' leasing, wara li tkun temmet l-obbligi tagħha li jirriżultaw mill-kuntratt? Lingwa tal-kawża: il-Franċiż Ir-rikorrent jitlob li l-Qorti Ġenerali jogħġobha: tiddikjara u tiddeċiedi li, id-deċiżjoni tad-Direttur Ġenerali tal-Baġit u tal-Amministrazzjoni tas-SEAE tad-9 ta' Novembru 2017 (ADMIN(2017)21) li tistabbilixxi l-lista ta' uffiċjali promossi għall-proċedura ta' promozzjoni 2017 hija annullata sa fejn hija ma tinkludix isem ir-rikorrent; tikkundanna lill-konvenut għall-ispejjeż. Insostenn tar-rikors, ir-rikorrent jinvoka erba' motivi. L-ewwel motiv ibbażat fuq eċċezzjoni ta' illegalità tad-dispożizzjonijiet ġenerali ta' implimentazzjoni applikati mis-SEAE fil-proċedura ta' promozzjoni. It-tieni motiv ibbażat fuq nuqqas amministrattiv, l-assenza tal-osservanza tal-proċedura qabel l-adozzjoni tal-lista tal-uffiċjali proposti għal promozzjoni u inugwaljanza fit-trattament. It-tielet motiv ibbażat fuq ksur tad-dispożizzjonijiet ġenerali ta' implimentazzjoni tas-SEAE tal-Artikolu 45 tar-Regolamenti tal-Persunal. Ir-raba' motiv ibbażat fuq żball manifest ta' evalwazzjoni tal-merti tar-rikorrent u fuq inugwaljanza fit-trattament fl-evalwazzjoni tal-kriterju ta' anzjanità. Lingwa tal-kawża: il-Franċiż Ir-rikorrent jitlob li l-Qorti Ġenerali jogħġobha: tiddikjara r-rikors ammissabbli; tannulla d-deċiżjoni kkontestata; tikkundanna lill-Kunsill għall-ispejjeż. Insostenn tar-rikors kontra d-deċiżjoni tal-Kunsill, tas-16 ta' April 2008, li tawtorizza lill-Kummissjoni biex tiftaħ negozjati f'isem l-Unjoni Ewropea għall-emendar tal-Ftehim ta' Sħubija dwar is-Sajd u għall-konklużjoni ta' Protokoll mar-Renju tal-Marokk (deċiżjoni mhux ippubblikata f'Il-Ġurnal Uffiċjali tal-Unjoni Ewropea), ir-rikorrent jinvoka għaxar motivi. L-ewwel motiv ibbażat fuq in-nuqqas ta' kompetenza tal-Kunsill sabiex jadotta d-deċiżjoni kkontestata, peress li l-Unjoni Ewropea u r-Renju tal-Marokk ma għandhomx il-kompetenza sabiex jinnegozzjaw ftehimiet internazzjonali, li jinkludu lis-Saħara tal-Punent, minflok il-poplu ta' dan it-territorju, kif irrappreżentat mill-Front Polisario. It-tieni motiv ibbażat fuq nuqqas ta' twettiq tal-obbligu li jiġu eżaminati l-aspetti kollha rilevanti tal-każ inkwistjoni, sa fejn, waqt l-adozzjoni tad-deċiżjoni kkontestata, il-Kunsill ma ħax inkunsiderazzjoni l-ġurisprudenza tal-Qorti tal-Ġustizzja dwar il-kwistjoni tas-Saħara tal-Punent. It-tielet motiv ibbażat fuq nuqqas ta' twettiq tal-obbligu li tiġi eżaminata l-kwistjoni tar-rispett tad-drittijiet fundamentali u tad-dritt umanitarju internazzjonali, sa fejn mid-deċiżjoni kkontestata jirriżulta li l-Kunsill naqas milli jikkunsidra l-kwistjoni tar-rispett tad-Drittijiet tal-Bniedem u tad-dritt umanitarju internazzjonali. Ir-raba' motiv ibbażat fuq ksur tad-drittijiet tad-difiża sa fejn il-Kunsill naqas milli jibda diskussjonijiet mal-Front Polisario, li huwa l-uniku rappreżentant tal-poplu tas-Saħara tal-Punent, qabel l-adozzjoni tad-deċiżjoni kkontestata. Il-ħames motiv ibbażat fuq il-ksur mill-Kunsill tal-obbligu tiegħu li jeżegwixxi s-sentenzi tal-Qorti tal-Ġustizzja sa fejn id-deċiżjoni kkontestata tinjora l-moviti tas-sentenzi tal-Qorti tal-Ġustizzja fil-Kawżi C-104/16 P u C-266/16. Is-sitt motiv ibbażat fuq ksur tal-prinċipji u tal-valuri essenzjali li jiggwidaw l-azzjoni tal-Unjoni fuq ix-xena internazzjonali peress li, minn naħa, id-deċiżjoni tinnega l-eżistenza tal-poplu tas-Saħara tal-Punent billi tissostitwixxi t-termini b'"popolazzjonijiet ikkonċernati" u li, min-naħa l-oħra, hija tawtorizza l-ftuħ ta' negozjati mar-Renju tal-Marokk fil-kuntest tal-politika annessjonista tiegħu fir-rigward tas-Saħara tal-Punent, u fuq istanzi ta' ksur sistematiku tad-drittijiet fundamentali li l-persistenza ta' din il-politika tinvolvi. Is-seba' motiv ibbażat fuq ksur tad-dritt ta' awtodeterminazzjoni, peress li, minn naħa, id-deċiżjoni tinnega l-eżistenza tal-poplu tas-Saħara tal-Punent fir-rigward tad-dritt għall-awtodeterminazzjoni u tikser l-unità nazzjonali ta' dan il-poplu, u li min-naħa l-oħra, hija tawtorizza l-ftuħ ta' negozjati mar-Renju tal-Marokk bi ksur tal-istatus separat u distint tas-Saħara tal-Punent u tas-sovrenità permanenti tal-poplu ta' dan it-territorju fuq ir-riżorsi naturali tiegħu. It-tmien motiv ibbażat fuq ksur tal-prinċipju ta' effetti relattivi tat-trattati, sa fejn id-deċiżjoni kkontestata tinnega lill-poplu tas-Saħara tal-Punent, kif irrappreżentat mill-Front Polisario, il-kwalità ta' terz fir-relazzjonijiet UE-Marokk. Id-disa' motiv ibbażat fuq ksur tad-dritt umanitarju internazzjonali u tad-dritt kriminali internazzjonli peress li, minn naħa, in-negozjati, awtorizzati mid-deċiżjoni kkontestata, huma mmexxija fil-kuntest tal-politika annessjonista tar-Renju tal-Marokk fir-rigward tas-Saħara tal-Punent, u li, min-naħa l-oħra, billi tuża t-termini "popolazzjonijiet ikkonċernati", l-imsemmija deċiżjoni tapprova t-trasferiment illegali tal-kolonisti Marokkini fit-territorju okkupat tas-Saħara tal-Punent. L-għaxar motiv ibbażat fuq il-ksur tal-obbligu ta' nuqqas ta' rikonoxximent tal-Unjoni, peress li, billi awtorizzat il-ftuħ ta' negozjati mar-Renju tal-Marokk fir-rigward tas-Saħara tal-Punent, id-deċiżjoni tapprova l-istanzi ta' ksur serju tad-dritt internazzjonali mwettqa mill-forzi Marokkini ta' okkupazzjoni kontra l-poplu tas-Saħara tal-Punent. Lingwa tal-kawża: l-Ingliż Ir-rikorrent jitlob li l-Qorti Ġenerali jogħġobha: tannulla d-deċiżjoni tal-EUIPO tas-6 ta' Ottubru 2017 li tirrifjuta t-tieni tiġdid tal-kuntratt tar-rikorrent bħala membru tal-persunal temporanju skont l-Artikolu 2(f) tal-KIAO (Kondizzjonijiet tal-Impjieg Applikabbli għall-Aġenti l-Oħra tal-Unjoni Ewropea); u tikkundanna lill-EUIPO għall-ispejjeż. Insostenn tar-rikors tiegħu, ir-rikorrent jinvoka erba' motivi. L-ewwel motiv ibbażat fuq l-allegazzjoni li bl-adozzjoni tad-deċiżjoni kkontestata, l-EUIPO kiser il-prinċipju ta' legalità billi kiser id-dispożizzjonijiet rilevanti tar-Regolamenti tal-Persunal tal-Unjoni Ewropea (Regolamenti) u tal-Kondizzjonijiet tal-Impjieg Applikabbli għall-Aġenti l-Oħra tal-Unjoni Ewropea (KIAO) jiġifieri l-Artikolu 56 tal-KIAO u l-Artikolu 110 tar-Regolamenti u li d-deċiżjoni kkontestata hija nieqsa minn kull bażi legali oħra. It-tieni motiv ibbażat fuq l-allegazzjoni li bl-adozzjoni tad-deċiżjoni kkontestata, l-EUIPO kiser il-prinċipju ta' legalità, wettaq żball manifest ta' evalwazzjoni u naqas mid-dmir tiegħu ta' premura lejn il-persunal. Ir-raba' motiv ibbażat fuq l-allegazzjoni li bl-adozzjoni tad-deċiżjoni kkontestata, l-EUIPO kiser il-prinċipju ta' ugwaljanza fit-trattament. Lingwa tal-kawża: il-Grieg Ir-rikorrenti titlob li l-Qorti Ġenerali jogħġobha: tiddikjara li t-talba tal-konvenuta, li tinsab fin-nota ta' debitu Nru 3241804913 tas-16 ta' April 2018, li r-rikorrenti tħallas lura parti mis-sussidju li rċeviet għall-azzjoni ENHSA (European Network of Heads of Schools of Architecture) hija infondata fir-rigward tas-somma ta' EUR 77 169,78 u tiddikjara li dik is-somma tikkorrespondi għal spejjeż eliġibbli; tiddikjara li t-talba tal-konvenuta, li tinsab fin-nota ta' debitu Nru 3241804682 tad-9 ta' April 2018, li r-rikorrenti tħallas lura parti mis-sussidju li rċeviet għall-azzjoni ARCHI-MUNDUS, fl-ammont ta' EUR 28 976,83, hija infondata u tiddikjara li dik is-somma tikkorrespondi għal spejjeż eliġibbli; tordna lill-konvenuta tħallas lura s-somom imsemmija hawn fuq flimkien mal-interessi legali; u tordna lill-Aġenzija Eżekuttiva għall-Edukazzjoni, l-Awdjoviżiv u l-Kultura tħallas l-ispejjeż tar-rikorrenti. Permezz ta' dan ir-rikors, Aristoteleio Panepistimio Thessalonikis tikkontesta t-talba magħmula mill-EACEA permezz tan-nota ta' debitu Nru 3241804913 tas-16 ta' April 2018 fl-ammont ta' EUR 84 955,12 relatata mal-azzjoni ENHSA. Aristoteleio Panepistimio Thessalonikis tikkontesta wkoll it-talba li l-EACEA għamlet permezz tan-nota ta' debitu Nru 3241804682 tad-9 ta' April 2018 fl-ammont ta' EUR 28 976,83 relatata mal-azzjoni ARCHI-MUNDUS. Dawn it-talbiet saru wara li l-EACEA wettqet spezzjoni fuq il-post fil-bini tar-rikorrenti fejn l-EACEA kkontestat ir-realtà tal-ispejjeż relatati mal-allowance b'rata fissa konnessa mal-konferenzi li seħħew fil-kuntest tal-azzjonijiet ENHSA u ARCHI-MUNDUS. Aristoteleio Panepistimio Thessalonikis issostni li l-ispejjeż ikkontestati mill-EACEA huma eliġibbli. Dan huwa kkonfermat permezz tal-materjal li r-rikorrenti ssottomettiet lill-EACEA matul l-ispezzjoni fuq il-post u permezz ta' korrispondenza ssusegwenti. Lingwa tal-kawża: il-Franċiż Ir-rikorrenti jitolbu li l-Qorti Ġenerali jogħġobha: tannulla d-deċiżjoni sa fejn tiċħad it-talbiet għal trattament kunfidenzjali mressqa mir-rikorrenti; tikkundanna lill-Kummissjoni Ewropea għall-ispejjeż kollha. L-ewwel motiv huwa bbażat fuq il-fatt li l-pubblikazzjoni ta' informazzjoni dwar ir-rikorrenti fir-rigward ta' skambji bejn traders preċedenti fil-perijodu ta' ksur tikser il-preżunzjoni tal-innoċenza. F'dan ir-rigward, il-Kummissjoni ma għandhiex dritt tippubblika deċiżjoni li tinkludi allużjonijiet għal aġir li jikkostitwixxi ksur li r-rikorrenti ma jistgħux jikkontestaw. Għalhekk, id-deċiżjoni kkontestata wettqet żball ta' liġi billi ċaħdet it-talbiet għal trattament kunfidenzjali tar-rikorrenti li jirrigwardaw din l-informazzjoni. It-tieni motiv huwa bbażat fuq il-fatt li l-pubblikazzjoni, qabel is-sentenza fuq il-mertu tal-Qorti Ġenerali fil-Kawża T-113/17, Crédit agricole u Crédit Agricole Corporate and Investment Bank vs Il-Kummissjoni, ta' informazzjoni li talludi għal aġir li jikkostitwixxi ksur tar-rikorrenti, li dawn tal-aħħar jikkontestaw quddiem il-Qorti Ġenerali, tikkostitwixxi ksur tal-preżunzjoni tal-innoċenza. Għalhekk, id-deċiżjoni kkontestata wettqet żball ta' liġi billi ċaħdet it-talbiet għal trattament kunfidenzjali tar-rikorrenti li jirrigwardaw din l-informazzjoni. Ir-rikorrenti titlob li l-Qorti Ġenerali jogħġobha: tannulla d-deċiżjoni kkontestata; tikkundanna lill-EUIPO għall-ispejjeż. Ksur tal-Artikolu 8(1)(b) u tal-Artikolu 8(5) tar-Regolament (UE) 2017/1001 tal-Parlament Ewropew u tal-Kunsill. Lingwa tal-kawża: l-Ingliż Ir-rikorrenti titlob li l-Qorti Ġenerali jogħġobha: tannulla d-deċiżjoni ta' approvazzjoni u ta' żamma tad-drittijiet (Deċiżjoni C(2018) 2788 tat-30 ta' April 2018); tikkundanna lill-Kummissjoni u lil kull intervenjent insostenn tal-Kummissjoni għall-ispejjeż; u tordna kull miżura oħra li l-Qorti Ġenerali tista' tqis adegwata fiċ-ċirkustanzi tal-kawża. Ir-rikorrenti ssostni li l-Kummissjoni Ewropea wettqet żbalji ta' liġi u żbalji manifesti ta' evalwazzjoni bl-adozzjoni tad-Deċiżjoni C(2018) 2788 tat-30 ta' April 2018 li fiha hija qieset li Delta kellha d-dritt tikseb id-drittijiet ta' anterjorità fir-rigward tal-islots magħmula disponibbli minn American Airlines fuq il-bażi tal-impenji ppreżentati fil-kuntest tal-Każ M.6607 ("l-impenji"). Insostenn tar-rikors tagħha, ir-rikorrenti tinvoka żewġ motivi. L-ewwel motiv ibbażat fuq l-allegazzjoni li l-Kummissjoni wettqet żball ta' liġi meta applikat il-kriterju legali żbaljat għall-kisba tad-drittijiet ta' anterjorità fuq il-bażi tal-impenji. Ir-rikorrenti ssostni li fl-evalwazzjoni ta' jekk Delta kinetx għamlet "użu xieraq" tal-islots fuq il-bażi tal-impenji, il-Kummissjoni ddeċidiet li l-unika analiżi li kellha ssir kienet dik li tivverifika li Delta ma kinetx f'sitwazzjoni ta' "abbuż". Ir-rikorrenti ssostni barra minn hekk li, kuntrarjament għall-pożizzjoni tal-Kummissjoni, eżami tat-termini, tal-kuntest u tal-għan tal-impenji jwassal għall-konklużjoni li "l-assenza ta' abbuż" ma hijiex rilevanti u li l-interpretazzjoni korretta tal-kunċett ta' "użu xieraq" fl-impenji kienet teżiġi li l-Kummissjoni tivverifika jekk l-użu tal-islots kienx "skont l-offerta" formalment ippreżentata minn Delta sabiex tingħata l-islots. It-tieni motiv ibbażat fuq l-allegazzjoni li d-deċiżjoni kkontestata hija vvizzjata bi żball manifest ta' evalwazzjoni sa fejn hija tqis li Delta ssodisfat ir-rekwiżit ta' "użu xieraq". Ir-rikorrenti ssostni li peress li Delta għażlet li titbiegħed mill-offerta tagħha, il-Kummissjoni kellha tiddetermina jekk din id-deroga u l-livell definittiv tal-użu tal-islots setgħux jiġu aċċettati fid-dawl tal-indikaturi ekonomiċi rilevanti u tal-analiżi sabiex tiġi żgurata l-kompetizzjoni u għalhekk tiżgura li l-benefiċċji tal-konsumatur jiġu mmassimizzati. Lingwa tal-kawża: l-Ingliż Ir-rikorrent jitlob li l-Qorti Ġenerali jogħġobha: tannulla d-deċiżjoni tal-konvenut tat-28 ta' Settembru 2017 li jtemm il-kuntratt tar-rikorrent; jekk ikun il-każ, tannulla d-deċiżjoni tal-konvenut tal-4 ta' April 2018 li tiċħad l-ilment imressaq mir-rikorrent fis-7 ta' Novembru 2017; tikkundanna lill-konvenuta tħallas kumpens għad-dannu lir-rikorrent għad-danni morali mġarrba minnu, li l-ammont tagħhom ġie stmat għal EUR 20 000; tikkundanna lill-konvenut sabiex jirrimborsa lir-rikorrent l-ispejjeż kollha sostnuti mir-rikorrent fil-kuntest ta' din il-proċedura. Insostenn tar-rikors tiegħu, ir-rikorrent jinvoka tliet motivi. L-ewwel motiv huwa bbażat fuq difetti proċedurali fosthom ksur tad-drittijiet tad-difiża u b'mod partikolari tad-dritt għal smigħ kif ukoll tal-obbligu ta' motivazzjoni. It-tieni motiv, huwa bbażat fuq il-ksur tad-dispożizzjonijiet li jirregolaw il-proċedura ta' konċiljazzjoni u b'mod partikolari l-Artikoli 23 u 25 tal-modalitajiet ta' applikazzjoni tat-Titolu VII Kondizzjonijiet tal-impjieg applikabbli għall-aġenti l-oħra tal-Unjoni Ewropea. Ir-raba' motiv huwa bbażat ibbażat fuq żball manifest ta' evalwazzjoni mill-konvenut fir-rigward tal-elementi li jinsabu fid-deċiżjonijiet ikkontestati. Il-ħames motiv huwa bbażat fuq ksur tal-prinċipju ta' amministrazzjoni tajba, prinċipju ta' protezzjoni tal-aspettattivi leġittimi kif ukoll tad-dmir ta' premura li l-konvenut kellu l-obbligu li josserva fir-rigward tar-rikorrent. Lingwa tal-kawża: l-Ingliż Ir-rikorrent jitlob li l-Qorti Ġenerali jogħġobha: tannulla d-deċiżjoni tal-Kummissjoni tal-5 ta' Ottubru 2017 li ma tagħtix lir-rikorrent l-allowance temporanju previst taħt l-Artikolu 12(2) tal-Anness VIII tar-Regolamenti tal-Persunal; tannulla d-deċiżjoni tal-Kummissjoni tal-10 ta' April 2018 li tiċħad l-ilment tar-rikorrent tal-11 ta' Diċembru 2017 kontra d-deċiżjoni msemmija hawn fuq; tordna lill-Kummissjoni tikkumpensa lir-rikorrent għad-danni materjali subiti minnu; tordna lill-Kummissjoni tikkumpensa lir-rikorrent għad-danni morali subiti minnu; tordna lill-Kummissjoni tbati l-ispejjeż. Insostenn tar-rikors tiegħu, ir-rikorrent jinvoka erba' motivi. L-ewwel motiv ibbażat fuq il-ksur tal-Artikolu 12(2) tal-Anness VIII tar-Regolamenti tal-Persunal. It-tieni motiv ibbażat fuq il-ksur tal-prinċipji ta' ugwaljanza fit-trattament u ta' nondiskriminazzjoni. It-tielet motiv ibbażat fuq il-ksur tal-prinċipju ta' aspettattivi leġittimi. Ir-raba' motiv ibbażat fuq il-ksur tal-prinċipju ta' amministrazzjoni tajba u d-dmir ta' premura. Ir-rikorrenti titlob li l-Qorti Ġenerali jogħġobha: tannulla d-deċiżjoni kkontestata; tikkundanna lill-konvenut għall-ispejjeż, inklużi l-ispejjeż kollha li r-rikorrenti sostna preċedentement quddiem kemm id-Diviżjoni tal-Kanċellazzjoni kif ukoll quddiem l-Ewwel Bord tal-Appell tal-EUIPO, proċedimenti li wasslu għal dan ir-rikors. Ksur tal-Artikolu 59(1)(b) tar-Regolament (EU) 2017/1001 tal-Parlament Ewropew u tal-Kunsill. Lingwa tal-kawża: l-Ingliż Ir-rikorrenti jitolbu li l-Qorti Ġenerali jogħġobha: tikkundanna lill-konvenuta għall-ispejjeż. Insostenn tar-rikors tagħhom, ir-rikorrenti jinvokaw sitt motivi. It-tieni motiv ibbażat fuq il-fatt li d-Deċiżjoni kkontestata tikser l-Artikolu 41 tal-Karta tad-Drittijiet Fundamentali tal-Unjoni Ewropea, il-prinċipju ta' amministrazzjoni tajba u d-drittijiet ta' difiża tar-rikorrenti, peress li l-Kummissjoni naqset milli tippermetti lir-rikorrenti l-aċċess għall-fajl tal-investigazzjoni u li tqiegħdhom f'pożizzjoni fejn setgħu effettivament jgħarrfu l-fehmiet tagħhom. It-tielet motiv ibbażat fuq il-fatt li d-Deċiżjoni kkontestata tikser l-Artikolu 107(1) TFUE peress li l-Kummissjoni b'mod żbaljat attribwiet il-konklużjoni tal-ftehim mal-applikanti lill-Istat. Ir-raba' motiv ibbażat fuq il-fatt li d-Deċiżjoni kkontestata tikser l-Artikolu 107(1) TFUE, peress li l-Kummissjoni naqset milli tistabbilixxi selettività. Il-ħames motiv ibbażat fuq ksur tal-Artikolu 107(1) TFUE peress li l-Kummissjoni kkonkludiet b'mod żbaljat li l-arranġamenti bejn l-ajruport u r-rikorrenti taw vantaġġ lir-rikorrenti. Il-Kummissjoni ċaħdet b'mod żbaljat il-possibbiltà li parti mis-servizzi ta' kummerċjalizzazzjoni setgħu inxtraw għal skopijiet ta' interess ġenerali, irrifjutat b'mod żbaljat li taċċetta l-analiżi komparattiva proposta mir-rikorrenti, wettqet żbalji manifesti ta' evalwazzjoni u naqset milli tiddikjara r-raġunijiet tagħha fl-analiżi tal-profittabbiltà, peress li bbażat il-konklużjonijiet tagħha fuq data mhux kompluta, mhux affidabbli u mhux xierqa; hija naqset ukoll milli tattribwixxi valur xieraq għas-servizzi pprovduti taħt il-ftehimiet tas-servizzi tal-kummerċjalizzazzjoni, ċaħdet b'mod żbaljat ir-raġuni wara d-deċiżjoni tal-ajruport li tixtri servizzi ta' kummerċjalizzazzjoni u b'mod żbaljat ma kkunsidratx il-benefiċċji usa tal-operazzjonijiet ta' Ryanair għall-ajruport. Is-sitt motiv ibbażat, sussidjarjament, fuq ksur tal-Artikoli 107(1) u 108(2) TFUE peress li l-Kummissjoni wettqet żball manifest ta' evalwazzjoni u żball ta' liġi meta stabbilixxiet l-ammont tal-għajnuna li tista' tiġi rkuprata, fl-istruzzjonijiet tagħha lill-Istat Membru li jimplikaw li l-aġġustament tal-ammont tal-għajnuna li tista' tiġi rkuprata huwa fakultattiv, u minħabba f'kontradizzjoni bejn ir-raġunijiet tad-Deċiżjoni kkontestata u d-dispożittiv tagħha. Lingwa tal-kawża: il-Ġermaniż Ir-rikorrenti titlob li l-Qorti Ġenerali jogħġobha: tannulla d-deċiżjoni kkontestata; tikkundanna lill-EUIPO għall-ispejjeż. Ksur tal-Artikolu 7(1)(b) u (c) tar-Regolament (EU) 2017/1001 tal-Parlament Ewropew u tal-Kunsill. Lingwa tal-kawża: l-Ispanjol Il-President tal-Ewwel Awla ordna t-tħassir tal-kawża. Lingwa tal-kawża: l-Ispanjol Il-President tal-Ewwel Awla ordna t-tħassir tal-kawża. Lingwa tal-kawża: l-Ingliż Il-President tad-Disa' Awla ordna t-tħassir tal-kawża. Lingwa tal-kawża: il-Ġermaniż Il-President tat-Tielet Awla ordna t-tħassir tal-kawża. Lingwa tal-kawża: l-Ingliż Il-President tat-Tieni Awla ordna t-tħassir tal-kawża. Lingwa tal-kawża: l-Ingliż Il-President tal-Qorti Ġenerali ordna t-tħassir tal-kawża.